|  |  |  |
| --- | --- | --- |
|  |  | הגדרות |
|  |  | "מערכת נהיגה עצמאית" – התכנה והחומרה המסוגלות לבצע ביחד או לחוד את מטלת הנהיגה ברכב עצמאי בהתאם לתנאים ולמתווה שנקבעו ברשיון לפי סעיף 14; |
|  |  | "**מצב סיכון מזערי**״ – מעבר של מערכת הנהיגה העצמאית למצב אשר יפחית את הסיכון הנובע מהרכב העצמאי ליתר עוברי הדרך ולרכוש לסיכון המזערי האפשרי, בנסיבות העניין, לרבות עצירתו המוחלטת של הרכב;  |
|  |  | "**נהיגה מרחוק**" – נהיגה ברכב עצמאי בידי גורם שלא נמצא באותה העת ברכב;  |
|  |  | **רכב עצמאי**" – רכב מנועי שמותקנת בו מערכת נהיגה עצמאית ברמת עצמאות גבוהה או מלאה; |
|  |  | **"רמת עצמאות"** של מערכת נהיגה עצמאית – סיווג מערכות נהיגה עצמאיות לפי היקף מטלת הנהיגה שמערכת הנהיגה העצמאית יכולה לבצע בלי מעורבות אדם:״**רמת עצמאות גבוהה**״ - מערכת הנהיגה העצמאית מסוגלת לבצע את מטלת הנהיגה במלואה במסגרת התכנית התפעולית שנקבעה למערכת הנהיגה בלבד ומסוגלת לעבור בעצמה למצב סיכון מזערי ללא צורך במעורבות אנושית;״**רמת עצמאות מלאה**״ – מערכת הנהיגה העצמאית מסוגלת לבצע את מטלת הנהיגה במלואה;״**רמת עצמאות מוגבלת**״ - מערכות הנהיגה העצמאית מסוגלת לסייע לנהג הנמצא ברכב בביצוע פעולות נהיגה מסוימות, אך אינה מסוגלת לבצע את מטלת הנהיגה במלואה; |
|  |  | "**רשיון למערכת נהיגה עצמאית**״ – רשיון שניתן לפי סעיף 2;  |
|  |  | "**רשיון להפעלת מערכת נהיגה עצמאית**" – רשיון שניתן לפי סעיף 18;  |
|  |  | ״**שירותי הסעה**״ – הסעת נוסעים בשכר בידי בעל רשיון למונית, בעל רשיון לקו שירות או בעל רשיון לרכב ציבורי אחר; |
|  |  | "**תכנית תפעולית**" – התנאים, המגבלות הקבועים ברשיון מערכת הנהיגה העצמאית ושבהתאם אליהם מערכת הנהיגה מורשית לבצע את מטלת הנהיגה ברכב העצמאי, לרבות תנאים הקשורים בסוג הדרך, מסלול הנסיעה, תנאי מזג האוויר, שעות היממה וכיוצא באלה;  |
|  |  |  |
| תיקון סעיף 2 (רשיון רכב ורישום רכב | 2. | לא ינהג אדם רכב ולא ירשה לאחר לנהוג רכב שברשותו, אלא אם נרשם הרכב בהתאם להוראות פקודה זו ויש עליו רשיון רכב תקף שניתן לפי הפקודה; ובלבד שלא יהיה בעל רכב אחראי לפי סעיף זה על נהיגת רכבו על ידי אדם אחר, אם הוכיח שנקט כל האמצעים הסבירים כדי שאותו אדם לא יוכל לנהוג ברכב. בסימן זה – ״אדם״ לרבות מערכת נהיגה עצמאית. |
| תיקון סעיף 10 (רשיון נהיגה)  | 10. | (א) לא ינהג אדם רכב מנועי אלא אם הוא בעל רשיון נהיגה תקף לרכב מאותו סוג, שניתן על פי פקודה זו, ולא ינהג אדם אלא בהתאם לתנאי הרשיון זולת אם פוטר מחובת רשיון נהיגה ובמידה שפוטר. בסימן זה – ״אדם״ לרבות מערכת נהיגה עצמאית או מי שנוהג ברכב מרחוק. |
|  |  |  |
| הוספת פרק... ״רכב עצמאי״ |  | **פרק ... רכב עצמאי** |
|  |  | **סימן א׳ – מערכת נהיגה עצמאית** |
| חובת רישוי |  | לא יתקין אדם ברכב מערכת נהיגה עצמאית ברמת עצמאות גבוהה או מלאה (להלן בפרק זה – מערכת נהיגה עצמאית) ולא יאפשר למערכת נהיגה עצמאית לבצע את מטלת הנהיגה אלא אם כן ניתן לה רשיון לפי הוראות סימן זה, ולא יאפשר למערכת הנהיגה העצמאית לבצע את מטלת הנהיגה אלא בהתאם לתנאי הרשיון. |
|  |  | רשות הרישוי רשאית ליתן רשיון לפי סימן זה לתקופה שתקבע ברשיון והיא רשאית להתנות את מתן הרשיון ואת חידושו בתנאים. |
|  |  | מערכת נהיגה עצמאית העומדת בדרישות תקינה של מדינות זרות או ארגונים בין-לאומיים שקבע השר בצו או המורשות לנהוג במדינות שיקבע השר – תהיה פטורה מחובת קבלת רשיון לפי סימן זה. |
| הבקשה לרשיון ותנאים לקבלתו |  | (א) | אדם המייצר, מפתח או מייבא מערכות נהיגה עצמאיות רשאי לבקש רשיון עבור מערכת נהיגה עצמאית (בסימן זה – מבקש או בעל הרשיון); |
|  |  | (ב) | שר התחבורה רשאי לקבוע בצו גורמים נוספים שיהיו זכאים לבקש רשיון לפי סימן זה; |
|  |  | (ג) | שר התחבורה רשאי לקבוע כי יצרן או יבואן שביקש וקיבל רשיון לפי סימן זה יהיה פטור מחובת רישוי לפי חוק הרישוי. |
|  |  | (א) | בקשה לקבלת רשיון תוגש בהתאם לטופס שתקבע רשות הרישוי. |
|  |  | (ב) | לבקשה יצרף מבקש הרשיון את המתווה המוצע לאופן שבו מערכת הנהיגה העצמאית תבצע את מטלת הנהיגה (להלן בפרק זה – המתווה); המתווה יכלול, בין השאר, התייחסות לנושאים הבאים: |
|  |  |  | 1. הכללים המנחים את מערכת הנהיגה העצמאית במצבי נסיעה שונים ואופן קבלת ההחלטות במצבים אלה;
 |
|  |  |  | 1. פירוט המנגנונים והאמצעים העומדים לרשות מערכת הנהיגה העצמאית במקרה של תקלה, כשל או תאונה ואופן תגובתם;
2. מערכות החישה ומנגנוני היתירות שלהן;
 |
|  |  |  | 1. פירוט לגבי מנגנון הנהיגה מרחוק במערכת הנהיגה העצמאית, ובכלל זאת לגבי המצבים או הנסיבות בהם הנהיגה תתבצע מרחוק, הגורם שיבצע את הנהיגה מרחוק, האופן שבו תתבצע הנהיגה מרחוק וכיוצא באלה;
 |
|  |  |  | 1. התכנית התפעולית המוצעת למערכת הנהיגה העצמאית ברמת עצמאות גבוהה;
 |
|  |  | (ג) | השר רשאי לקבוע תקן או הוראות מנהל לגבי הכללים מנחים לאופן קבלת ההחלטות של מערכת הנהיגה העצמאית כאמור בס״ק (ב)(1). קבע השר תקן או כללים כאמור – לא יינתן אישור מקדמי למתווה אשר אינו עומד בתקן או בכללים.  |
| אישור מקדמי |  | מצאה רשות הרישוי בבדיקה ראשונית כי המתווה המוצע יאפשר למערכת הנהיגה העצמאית לנהוג בבטיחות וביעילות ובהתאם לתכנית התפעולית המוצעת תערוך למערכת הנהיגה העצמאית מבחני נהיגה. |
| מבחני נהיגה |  | מבקש רשיון שקיבל מרשות הרישוי אישור מקדמי למתווה למערכת הנהיגה העצמאית לפי סעיף 6 יעמיד את מערכת הנהיגה לבחינה עיונית ולבחינה מעשית; |
| בחינה עיונית |  | (א) | בבחינה העיונית ייבחן, בין היתר, האם במערכת הנהיגה העצמאית הוטמעו כללי הנהיגה וההתנהגות שהוצגו במתווה. |
|  |  | (ב) | מבחן הנהיגה העיוני יתמקד בדינים ובכללים התקפים לגבי מערכת נהיגה עצמאית ובכללים והדינים הנדרשים לנהיגה בטוחה ויעילה במסגרת התכנית התפעולית שנכללה במתווה. |
| בחינה מעשית |  | בבחינה המעשית תבחן, בין היתר, היכולת של מערכת הנהיגה העצמאית לנהוג בהתאם לכללי הנהיגה וההתנהגות שהוצגו במתווה |
|  |  | (א) | מבחן הנהיגה המעשי יתקיים במסלול שתקבע רשות הרישוי והיא רשאית לקבוע כי המבחן יתקיים ביותר ממסלול אחד וכן כי מבחן נוסף יתקיים באמצעות מערכת ממוחשבת המדמה תנאי דרך, תנאי מזג אוויר וכיוצא באלה. |
|  |  | (ב) | כלל המתווה תכנית תפעולית המגבילה את מערכת הנהיגה העצמאית לנהיגה בתנאים או במסלולים מסוימים – מבחן הנהיגה המעשי ייערך בהתאם לאותם תנאים ולכללים החלים ובאותם מסלולים. |
|  |  | רשות הרישוי רשאית, בכל שלב, לדרוש ממבקש הרשיון תיקון או השלמה של כל אחד ממרכיבי המתווה לשם בדיקת המתווה או כתנאי לאישורו המקדמי או כתנאי לקבלת הרשיון ולדרוש כל מידע נוסף הנדרש לצורך בחינת מערכת הנהיגה העצמאית. |
| מתן הרשיון |  | רשות הרישוי רשאית ליתן רשיון לפי סימן זה אם התקיימו במערכת הנהיגה העצמאית כל אלה - |
|  |  |  | רשות הרישוי שוכנעה, לאחר בדיקת המתווה ועריכת בחינות הנהיגה, כי המתווה שעל פיו תפעל מערכת הנהיגה העצמאית יאפשר נהיגה בטיחותית ויעילה; |
|  |  |  | מערכת הנהיגה העצמאית עמדה בהצלחה בבחינה העיונית ובבחינה המעשית; |
|  |  |  | התקיימו יתר התנאים לקבלת רשיון. |
| הוראות הרשיון |  | רשיון מערכת הנהיגה העצמאית יכלול את המתווה שנבחן ואושר על ידי רשות הרישוי, תוקף הרשיון, פרטי בעל הרשיון ופרטים נוספים שתקבע רשות הרישוי. |
|  |  | רשיון שניתן לפי סימן זה יהיה תקף לכל מערכת נהיגה עצמאית מאותו דגם. |
|  |  | לא יכניס אדם שינויים במערכת נהיגה עצמאית לאחר שקיבלה רשיון אלא אם כן קיבל על כך אישור מרשות הרישוי; רשות הרישוי רשאית לקבוע סוגי שינויים המחייבים אישורה מראש וסוגי שינויים שיידרש לגביהם דיווח בלבד. בסעיף זה ״שינויים במערכת הנהיגה עצמאית״ – שינויים במתווה שאושר למערכת הנהיגה העצמאית או שינויים שיש בהם להשפיע על בטיחות הנסיעה ברכב עצמאי או יעילותה. |
|  |  | שר התחבורה או מי שהסמיך לכך - |
|  |  | (א) | יקבע כללים לעניין סדרי בחינות הנהיגה, מסירת תוצאותיהן וההשגה על התוצאות וכן הוא רשאי לקבוע את הנושאים שיכללו בבחינה העיונית או המעשית; |
|  |  | (ב) | יקבע בהוראות מנהל תנאים נוספים למתן רשיון; |
|  |  | (ג) | רשאי לקבוע בהוראות מנהל פרטים נוספים שיכללו במתווה שצורף לבקשה לקבלת רשיון ונושאים נוספים שיכללו בבחינות הנהיגה; |
|  |  | (ד) | רשאי לקבוע כללים וחובות נוספות שיחולו על בעל רשיון לפי סימן זה. |
|  |  | **סימן ב׳ – רשיון להפעלת מערכת נהיגה עצמאית** |
| חובת רישוי |  | לא יפעיל אדם מערכת נהיגה עצמאית שקיבלה רשיון לפי סעיף 2 אלא אם כן קיבל מרשות הרישוי רשיון לפי הוראות סימן זה. |
| הרשיון והתנאים לקבלתו |  | רשות הרישוי רשאית ליתן רשיון לפי סימן זה והיא רשאית להתנות את מתן הרשיון ואת חידושו בתנאים, ובכלל זה רשאית היא להגביל את מתן הרשיון לבעלי רשיונות לשירותי הסעה. |
|  |  | (א) | בקשה לקבלת רשיון תוגש בהתאם לטופס שתקבע רשות הרישוי; |
|  |  | (ב) | שר התחבורה או מי שהסמיך לכך יקבעו תנאים נוספים לקבלת רשיון לפי סימן זה. |
|  |  | רשיון להפעלת מערכת נהיגה עצמאית יכלול את דגם מערכת הנהיגה שלגביו ניתן רשיון ההפעלה וההגבלות או התנאים שנקבעו כתנאי למתן הרשיון ופרטים נוספים שתקבע רשות הרישוי. |
| חובות בעל רשיון  |  | בעל רשיון להפעלת מערכת נהיגה עצמאית -  |
|  |  | (א) | לא יפעיל מערכת לנהיגה עצמאית שלא קבלה רשיון לפי פרק זה או שרשיונה פקע; |
|  |  | (ב) | יפעיל את מערכת הנהיגה העצמאית בהתאם לתנאים ולמתווה שנקבעו ברשיון מערכת הנהיגה העצמאית; |
|  |  | (ג) | יהיה אחראי לעדכון ולתחזוקת מערכת הנהיגה העצמאית בהתאם להוראות יצרן המערכת ולהנחיות רשות הרישוי ובהתאם להוראות כל דין;  |
|  |  | (ד) | רשות הרישוי רשאית לקבוע חובות נוספות שיחולו על בעל הרשיון להפעלת מערכת נהיגה עצמאית |
|  |  | **סימן ג׳ – הוראות שונות** |
| שירותי הסעה |  |  | כל שירותי ההסעה המוסדרים בפקודה ובתקנות מכוחה ניתן יהיה לספק גם באמצעות רכב עצמאי; |
|  |  |  | חובות החלות על הנהג בשירותי ההסעה יחולו על בעל הרשיון להפעלת מערכת הנהיגה העצמאית בשינויים המחויבים אלא אם נקבע אחרת; |
|  |  |  | שר התחבורה רשאי לקבוע כי בעל רשיון להפעלת מערכת נהיגה עצמאית המספק שירותי הסעה יהיה פטור מהוראות החלות על נהג או בעל רשיון בשירותי הסעה. |
| חובות דיווח ותיעוד |  | (א) | רשות הרישוי תקבע הוראות לגבי חובת תיעוד שיחולו על בעל הרשיון למערכת נהיגה עצמאית ובעל רשיון להפעלת מערכת נהיגה עצמאית; |
|  |  | (ב) | רשות הרישוי תקבע את חובות הדיווח שיחולו על בעל הרשיון למערכת נהיגה עצמאית ועל בעל הרשיון להפעלת מערכת נהיגה עצמאית. |
| תוקפן של הוראות מינהל |  | (א) | הוראות מינהל שקבעו רשות הרישוי או השר לפי סעיפים 5(ג) 16, 19(ב) 21(ד), 23 ו-26 יהיו לתקופה של חמש שנים מיום פרסומם אלא אם נקבעו לפני כן הוראות באותו עניין בתקנות; השר או רשות הרישוי, באישור השר, רשאים להאריך את תקפן של ההוראות לתקופה שלא תעלה על שלוש שנים. |
|  |  | (ב) | הוראות או כללים שנקבעו לפי הסעיפים בסעיף קטן (א) יפורסמו באתר האינטרנט של משרד התחבורה וברשומות. |
| פרסום |  | רשות הרישוי תפרסם באתר האינטרנט של משרד התחבורה: |
|  |  |  | רשימת דגמים של מערכות הנהיגה העצמאיות שקיבלו רשיון לפי פרק זה ולצדן פרטי בעלי הרשיון; |
|  |  |  | המתווה שאושר למערכת הנהיגה העצמאית ומפורט ברשיונה; |
|  |  |  | שינויים במערכת הנהיגה העצמאית שאושרו לפי סעיף 15; |
|  |  |  | רשימת בעלי הרשיונות להפעלת מערכת נהיגה עצמאית |
| ביצוע ותקנות |  | השר ממונה על ביצוע הוראות פרק זה והוא רשאי לקבוע הוראות מינהל או תקנות, לפני העניין, לביצוע הוראות פרק זה לרבות בנושאים הבאים - |
|  |  | (א) | לקבוע כי הוראות בפקודה או בתקנות שהותקנו מכוחה לא יחולו על רכב עצמאי, מערכת נהיגה עצמאית ועל בעל רשיון להפעלת מערכת נהיגה עצמאית; |
|  |  | (ב)  | לפטור סוגי מערכות נהיגה עצמאיות או מערכת נהיגה מסוימת מחובת רישיון לפי פרק זה ; |
|  |  | (ג) | לקבוע מקרים ונסיבות שבהם ניתן יהיה להשעות או לשלול כל רשיון שניתן לפי פרק זה. |